[{"text_idx": "#000001", "text": "Mae\u2019r Ardd yn adnodd cyffrous i ymchwilwyr oherwydd y 9,000 o ddosbarthiadau o blanhigion, sy\u2019n cynnwys casgliad o\u2019r planhigion yng Nghymru sydd dan fygythiad, ac amrywiaeth hynod werthfawr o gynefinoedd glaswelltir o fewn Gwarchodfa Natur Genedlaethol Waun Las."}, {"text_idx": "#000002", "text": "Mae ein Canolfan Wyddoniaeth yn cynnwys labordy moleciwlaidd, sy\u2019n ymrwymedig i bennu codau bar DNA ac ymchwil geneteg cadwraeth, Banc Hadau Cenedlaethol, yn ogystal a\u0302\u2019n llyfrgell, ein harchifau a\u2019n llysieufa."}, {"text_idx": "#000003", "text": "Rydym yn gweithio yn yr Ardd, yng Ngwarchodfa Natur Genedlaethol Waun Las, mewn cynefinoedd sydd dan fygythiad yn y DU ac yn rhyngwladol. Mae bioamrywiaeth yn bodoli ar draws tair lefel, o enynnau, i rywogaethau, i ecosystemau \u2013 ac rydym yn gweithio ar yr holl lefelau hyn i helpu tuag at gadwraeth."}, {"text_idx": "#000004", "text": "Mae cydweithrediad yn hanfodol: rydym yn gweithio efo prifysgolion, sefydliadau ymchwil, gerddi botaneg, elusennau cadwraeth planhigion a chyrff llywodraeth i ddatblygu partenriaethau effeithiol ar gyfer ymchwil ar fioamrywiaeth."}]